Üllatavalt rohkearvuliste tõlketeostega inglise keelest on rikastunud meie raamatuturg viimaseil päevil. Uusimast kirjandusest on ainult EKS'i kirjastusel äsja ilmunud tõlkeid O. Walde'ist, H. G. Wells'ist ja J. Galsworthy'st. Kõigi nende väärtuslikkude teoste kõrval on veelgi rõõmustavamaks uudiseks Shakespeare'i "Macbeth'i"  tõlge. Mitte ainult sellepärast, et me üldse vajame Shakespeare'i tõlkeid, vaid iga vähegi õnnestunud Shakespeare'i tõlge on võrratult raskem saavutis kui tõlkida mõni kaasaegne ingliskeelne proosateos. Selleks ei ole tarvis mitte üksi põhjalikumat filoloogi­list ettevalmistust, vaid - mis hoopis tähtsam ja haruldasem - tõlkija peab olema luuletaja, vähemalt vastuvõtlik tõelisele luulele ja võimeline seda väärikalt tõlgendama.